Ispanijos Generaliniai Rūmai
Generaliniai Rūmai, arba Generaliniai Kortesai (isp. Cortes Generales) – Ispanijos dvejų rūmų parlamentas. Susideda iš Senato (aukštieji rūmai), kurį sudaro 265 nariai, ir Deputatų Rūmų (žemieji rūmai), kuriuos sudaro 350 narių. Abeji parlamento rūmai yra Madride. 1978 m. Ispanijos Konstitucija numato, kad Kongrese gali būti nuo 300 iki 400 deputatų, renkamų ketveriems metams tiesioginiuose rinkimuose pagal proporcinę sistemą. Šiuo metu Kongrese yra 350 deputatų, dirbančių šešiose frakcijose. Deputatų kongreso pirmininkas – Jesús Posada. Senate atstovaujami šalies regionai. Iš 266 Senato narių 208 renkami visuotiniu balsavimu kiekvienoje Ispanijos provincijoje, 58 yra skiriami autonominių bendruomenių atstovų. Senato pirmininkas – Pio García Escudero.